DE:
171.210
Verordnung zum Gesetz über die Einwohnerregister und weitere Personen- und Objektregister
*
(Einwohnerregisterverordnung, ERV)
Vom 26.10.2010 (Stand 01.03.2015)
Von der Regierung erlassen am 26. Oktober 2010

RM:
171.210
Ordinaziun tar la lescha davart ils registers d'abitantas e d'abitants e davart ulteriurs registers da persunas e d'objects
*
(ordinaziun davart ils registers d'abitantas e d'abitants, ORAb)
dals 26-10-2010 (versiun dals 01-03-2015)
relaschada da la regenza ils 26 d'october 2010

IT:
171.210
Ordinanza relativa alla legge sui registri degli abitanti e su altri registri delle persone e degli oggetti
*
(ordinanza sui registri degli abitanti, ORAb)
del 26.10.2010 (stato 01.03.2015)
emanata dal Governo il 26 ottobre 2010

DE:
1.
Allgemeine Bestimmungen

RM:
1.
Disposiziuns generalas

IT:
1.
Disposizioni generali

DE:
Art. 1
Stelle für Registerharmonisierung
*
1
Das Departement für Volkswirtschaft und Soziales ist zuständig für die Koordination, Durchführung und Qualitätskontrolle der Registerharmonisierung gemäss übergeordnetem Recht und für die Datenlieferung an den Bund bei deren Übernahme durch den Kanton.
*
2
Es ist zudem die kantonale Beratungs- und Anlaufstelle in Sachen der Registerharmonisierung.

RM:
Art. 1
Post per l'armonisaziun dals registers
*
1
Il departament d'economia publica e fatgs socials è cumpetent per la coordinaziun, la realisaziun e la controlla da qualitad da l'armonisaziun dals registers tenor il dretg surordinà sco er per la furniziun da las datas a la confederaziun, sche questa incumbensa vegn surpigliada dal chantun.
*
2
El è ultra da quai il post da cussegliaziun e da consultaziun en chaussas da l'armonisaziun dals registers.

IT:
Art. 1
Servizio per l'armonizzazione dei registri
*
1
Il Dipartimento dell'economia pubblica e socialità è competente per il coordinamento, lo svolgimento e il controllo della qualità dell'armonizzazione dei registri conformemente al diritto di rango superiore, e per la trasmissione dei dati alla Confederazione, in caso di assunzione di questo compito da parte del Cantone.
*
2
Esso è inoltre il servizio cantonale di consulenza e di riferimento per questioni relative all'armonizzazione dei registri.

DE:
1
Die Gemeinde führt ihre Bauverwaltung mit einer geeigneten Bausoftware, mit welcher auch die Baustatistikmeldungen an das GWR getätigt werden. Diese Software muss für die aktuellen Web-Services des BFS zertifiziert sein und einen Abgleich der kommunalen Daten mit dem GWR ermöglichen.
2
Es kann auch die Software des GWR eingesetzt werden.
*

RM:
Art. 4
Software dal register dals edifizis
1
La vischnanca maina sia administraziun da construcziun cun ina software da construcziun adattada che vegn er duvrada per annunziar la statistica da construcziun al REA. Questa software sto esser certifitgada per ils servetschs d'internet actuals dal UST e permetter d'armonisar las datas communalas cun il REA.
2
I po er vegnir applitgada la software dal REA.
*

IT:
Art. 4
Software per i registri degli edifici
1
Il comune gestisce la propria amministrazione delle costruzioni con un software edilizio adeguato, tramite il quale vengono anche effettuate le notifiche al REA relative alla statistica delle costruzioni. Questo software deve essere certificato per i servizi web attuali dell'UST e permettere un'armonizzazione dei dati comunali con quelli del REA.
2
Può anche essere utilizzato il software del REA.
*

DE:
Art. 5
Ausprägung der Merkmale
1
Die Merkmale sind mit ihren Ausprägungen, Nomenklaturen und Codierungen in erster Linie gemäss den Merkmalskatalogen des Bundes zu führen.
2
In zweiter Linie sind die Merkmale nach den Normen des Vereins für die Festlegung von Standards von eGovernment zu führen, soweit die entsprechenden Merkmale definiert sind.
3
Die Gemeinde führt im Einwohnerregister bei ausländischen Staatsangehörigen mit Eintragung in Infostar nebst dem dort aufgeführten amtlichen Namen auch den in ZEMIS eingetragenen Namen gemäss ausländischem Pass.

RM:
Art. 5
Specificaziun da las caracteristicas
1
Las caracteristicas ston vegnir manadas cun lur specificaziuns, cun lur nomenclaturas e cun lur codaziuns en emprima lingia tenor las glistas da las caracteristicas da la confederaziun.
2
En segunda lingia ston las caracteristicas vegnir manadas tenor las normas da l'uniun per la determinaziun dals standards dal e‑government, uschenavant che las caracteristicas correspundentas èn definidas.
3
En cas da burgaisas estras e da burgais esters ch'èn inscrits en l'Infostar maina la vischnanca en il register d'abitantas e d'abitants – ultra dal num uffizial che figurescha là – er il num ch'è inscrit en il SIMIC tenor il passaport ester.

IT:
Art. 5
Specificità delle caratteristiche
1
Le caratteristiche vanno tenute con le loro specificità, nomenclature e codici in primo luogo conformemente ai cataloghi delle caratteristiche della Confederazione.
2
In secondo luogo le caratteristiche vanno tenute secondo le norme dell'associazione per la determinazione di standard dell'e-government, se sono definite le caratteristiche corrispondenti.
3
In caso di cittadini stranieri iscritti in Infostar, il comune tiene nel registro degli abitanti, oltre al nome ufficiale indicato in Infostar, anche il nome figurante in ZEMIS conformemente al passaporto straniero.

DE:
1
Alle bewilligungspflichtigen Bau- und Umbauprojekte sind unmittelbar nach Eingabe des Baugesuchs im GWR zu erfassen.
*
2
Alle Statusveränderungen dieser Projekte sind nachzuführen.
*

RM:
Art. 7
Actualisaziun dal REA
*
1
Tut ils projects da construcziun e da renovaziun che dovran ina permissiun ston vegnir inscrits en il REA directamain suenter l'inoltraziun da la dumonda da construcziun.
*
2
Mintga midada dal status da quests projects sto vegnir actualisada.
*

IT:
Art. 7
Aggiornamento del REA
*
1
Tutti i progetti di costruzione e trasformazione soggetti ad autorizzazione vanno registrati nel REA subito dopo la presentazione della domanda di costruzione.
*
2
Ogni modifica dello stato di questi progetti va aggiornata.
*

DE:
Art. 8
Verwendung von Daten der industriellen Werke
1
Die Gemeinde bestimmt die zu übermittelnden Daten, den betreffenden Personenkreis sowie die Form und die Periodizität der Übermittlung.

RM:
Art. 8
Utilisaziun da datas da las ovras industrialas
1
La vischnanca determinescha, tge datas che ston vegnir transmessas, tge circul da persunas ch'è pertutgà sco er en tge furma e quant savens che las datas ston vegnir transmessas.

IT:
Art. 8
Utilizzo dei dati dei servizi industriali
1
Il comune stabilisce i dati da trasmettere, il gruppo di persone interessato, nonché la forma e la periodicità della trasmissione.

DE:
Art. 9
Angaben von Privaten
1
Die Angaben über die Wohnungen haben insbesondere die Zimmeranzahl, das Stockwerk und die Lage darauf zu umfassen.
2
Die Gemeinde hat dabei den Aufwand für die Privaten so gering wie möglich zu halten.

RM:
Art. 9
Indicaziuns da persunas privatas
1
Las indicaziuns davart las abitaziuns ston cumpigliar en spezial il dumber da chombras, il plaun e la posiziun sin il plaun.
2
En quest connex sto la vischnanca tegnair uschè bass sco pussaivel ils custs per las persunas privatas.

IT:
Art. 9
Indicazioni di privati
1
Le indicazioni relative alle abitazioni devono comprendere in particolare il numero di locali, il piano e la posizione sul piano.
2
Il comune deve mantenere il più basso possibile l'onere per i privati.

DE:
3.
Niederlassung und Aufenthalt

RM:
3.
Domicil e dimora

IT:
3.
Residenza e soggiorno

DE:
Art. 10
Meldepflicht für Gewerbe
1
Die Meldung hat insbesondere die Adresse des Gewerbes und die Angabe der Räumlichkeiten zu enthalten, welche für die Führung des Gewerbes benötigt werden.
2
Hat ein Inhaber einer Einzelfirma nicht Wohnsitz am Ort seines Gewerbes, so hat er bei der Gemeinde am Ort des Gewerbes eine aktuelle Wohnsitzbestätigung zu hinterlegen.
3
Für juristische Personen sowie Kollektiv- und Kommanditgesellschaften ist ein Auszug aus dem Handelsregister zu hinterlegen.

RM:
Art. 10
Obligaziun d'annunzia per interpresas
1
L'annunzia sto cuntegnair en spezial l'adressa da l'interpresa u inditgar las localitads che vegnan duvradas per manar l'interpresa.
2
Sch'ina possessura u sch'in possessur d'ina firma singula n'ha betg ses domicil al lieu da sia interpresa, sto ella u el deponer ina conferma da domicil actual tar la vischnanca al lieu da l'interpresa.
3
Persunas giuridicas sco er societads collectivas u societads commanditaras ston deponer in extract dal register da commerzi.

IT:
Art. 10
Obbligo di annuncio per attività commerciali
1
La notifica deve contenere in particolare l'indirizzo dell'attività commerciale e l'indicazione degli spazi necessari per condurre l'attività commerciale.
2
Se il titolare di una ditta individuale non è domiciliato nel luogo in cui si trova la sua attività commerciale, egli deve depositare un certificato di domicilio recente presso il comune in cui si trova l'attività commerciale.
3
Per le persone giuridiche, come pure per le società collettive e in accomandita va depositato un estratto del registro di commercio.

DE:
Art. 11
Anmeldung zur Niederlassung, ausländische Staatsangehörige
1
Ausländische Staatsangehörige haben bei der Niederlassungsgemeinde eine Bestätigung über den Personenstand zu hinterlegen, falls ein Eintrag in Infostar besteht.
2
Besteht kein solcher Eintrag, so sind, sofern beibringbar, entsprechende Dokumente zu hinterlegen.

RM:
Art. 11
Annunzia per il domicil, burgaisas estras e burgais esters
1
Burgaisas estras e burgais esters ston deponer ina conferma davart il stadi civil tar la vischnanca da domicil, sch'ina inscripziun en l'Infostar è avant maun.
2
Sch'ina tala inscripziun n'è betg avant maun, ston vegnir deponids documents correspundents, sche tals pon vegnir organisads.

IT:
Art. 11
Notifica per il domicilio, cittadini stranieri
1
Se esiste un'iscrizione in Infostar, i cittadini stranieri devono depositare presso il comune di domicilio una conferma dello stato civile.
2
In assenza di una tale iscrizione vanno depositati documenti corrispondenti, per quanto producibili.

DE:
1
Die Aufenthaltsgemeinde darf alle zwölf Monate einen neuen Wohnsitzausweis verlangen. Eine Aktualisierung des Ausweises mit Stempel und Unterschrift der Niederlassungsgemeinde ist zulässig.
2
Wechselt die Niederlassungsgemeinde oder der Personenstand, so ist ein neuer Wohnsitzausweis zu hinterlegen.

RM:
Art. 13
2. actualisaziun e renovaziun
1
La vischnanca da dimora dastga pretender mintga 12 mais in nov attest da domicil. In'actualisaziun da l'attest cun il bul e cun la suttascripziun da la vischnanca da domicil è admessa.
2
Sche la vischnanca da domicil u sch'il stadi civil sa mida, sto vegnir deponì in nov attest da domicil.

IT:
Art. 13
2. Aggiornamento e rinnovo
1
Il comune di soggiorno può esigere ogni dodici mesi l'esibizione di una nuova autorizzazione di soggiorno. È ammesso un aggiornamento dell'autorizzazione con timbro e firma del comune di domicilio.
2
In caso di cambiamento del comune di domicilio o dello stato civile, va depositata una nuova autorizzazione di soggiorno.

DE:
Art. 14
Wohnsitzbestätigung
1
Für andere begründete Zwecke stellt die Niederlassungsgemeinde auf Gesuch eine Wohnsitzbestätigung aus.
2
Mit der Wohnsitzbestätigung bescheinigt die betreffende Person, dass sie sich bei der Gemeinde zur Niederlassung korrekt angemeldet hat.
3
Eine Aktualisierung der Wohnsitzbestätigung mit Stempel und Unterschrift ist zulässig.

RM:
Art. 14
Conferma da domicil
1
Per auters intents motivads emetta la vischnanca da domicil ina conferma da domicil sin dumonda.
2
Cun la conferma da domicil cumprova la persuna respectiva ch'ella saja s'annunziada correctamain tar la vischnanca per il domicil.
3
In'actualisaziun da la conferma da domicil cun il bul e cun la suttascripziun è admessa.

IT:
Art. 14
Certificato di domicilio
1
Per altri motivi fondati, il comune di domicilio rilascia su richiesta un certificato di domicilio.
2
Con il certificato di domicilio la persona in questione attesta di essersi correttamente annunciata a scopo di domicilio presso il comune.
3
È ammesso un aggiornamento del certificato di domicilio con timbro e firma.

DE:
4.
Wohnungsnummerierung

RM:
4.
Numeraziun da las abitaziuns

IT:
4.
Numerazione delle abitazioni

DE:
Art. 15
Definition der Wohnungen
1
Die Gemeinde definiert die Gesamtheit der zu nummerierenden Wohnungen.

RM:
Art. 15
Definiziun da las abitaziuns
1
La vischnanca definescha tut las abitaziuns che ston vegnir numeradas.

IT:
Art. 15
Definizione delle abitazioni
1
Il comune definisce l'insieme delle abitazioni da numerare.

DE:
Art. 16
Nummerierungsschema und Platzierung
1
Das Nummerierungsschema sowie die Platzierung der physischen Nummernschilder richten sich nach der durch das BFS publizierten Richtlinie zur Wohnungsnummerierung.
2
Bestehende Nummerierungen können übernommen werden.

RM:
Art. 16
Schema da numeraziun e plazzament
1
Il schema da numeraziun sco er il plazzament da las tavlas dals numers fisics sa drizzan tenor la directiva ch'il UST ha publitgà per la numeraziun da las abitaziuns.
2
Numeraziuns existentas pon vegnir surpigliadas.

IT:
Art. 16
Schema di numerazione e apposizione
1
Lo schema di numerazione, nonché l'apposizione delle targhe fisiche numerate, si conformano alle Istruzioni concernenti la numerazione delle abitazioni pubblicate dall'UST.
2
Possono venire riprese numerazioni esistenti.

DE:
Art. 17
Ausgestaltung der physischen Wohnungsnummer
1
Die Gemeinde bestimmt bei einer physischen Nummerierung die Art der Schilder. Sie kann für einzelne Gebäude auf Antrag andere Schilder zulassen. Die Kosten tragen die Verursachenden.

RM:
Art. 17
Concepziun dal numer fisic da l'abitaziun
1
En cas d'ina numeraziun fisica determinescha la vischnanca il gener da las tavlas. Sin dumonda po ella admetter autras tavlas per singuls edifizis. Ils custs vegnan surpigliads da las petentas e dals petents.

IT:
Art. 17
Aspetto del numero fisico dell'abitazione
1
In caso di numerazione fisica, il comune definisce il tipo di targa. Per singoli edifici, dietro richiesta, può consentire targhe diverse. Le spese sono a carico di chi le ha generate.

DE:
Art. 18
Datenquellen
1
Die auf Verlangen der Gemeinden abzugebenden Wohnungs- und Bewohnendenlisten enthalten insbesondere die Zimmeranzahl, das Stockwerk, die Lage auf dem Stockwerk, die Mietenden sowie, soweit bekannt, weitere Bewohnende.
2
Nach Abschluss der Nummerierung gibt die Gemeinde die bereinigten Listen mit den Bewohnenden und der amtlichen Wohnungsnummer an die ursprünglichen Datenlieferanten zurück.

RM:
Art. 18
Funtaunas da datas
1
Las glistas da las abitaziuns sco er da las abitantas e dals abitants che ston vegnir consegnadas sin dumonda da las vischnancas cuntegnan en spezial il dumber da chombras, il plaun, la posiziun sin il plaun, las locatarias ed ils locataris sco er ulteriuras abitantas ed ulteriurs abitants, en cas che tals èn enconuschents.
2
Suenter che la numeraziun è terminada, returna la vischnanca las glistas rectifitgadas cun las abitantas e cun ils abitants sco er cun il numer uffizial da l'abitaziun a las persunas ed a las autoritads che han furnì oriundamain las datas.

IT:
Art. 18
Fonti di dati
1
Gli elenchi delle abitazioni e degli inquilini da consegnare su richiesta dei comuni contengono in particolare il numero di locali, il piano, la posizione sul piano, il conduttore, nonché, se noto, il nome di altri inquilini.
2
Al termine della numerazione, il comune restituisce gli elenchi corretti con gli abitanti e con il numero ufficiale dell'abitazione a chi ha fornito originariamente i dati.

DE:
Art. 19
Meldungen bei Handänderungen
1
Das Grundbuchamt meldet der Gemeinde jede Handänderung innert Monatsfrist, sofern in der entsprechenden Gemeinde die amtliche Wohnungsnummer eingeführt wurde.
2
Die Gemeinde informiert bei Handänderungen die Erwerberin oder den Erwerber über die amtliche Wohnungsnummer.

RM:
Art. 19
Communicaziuns en cas da midadas da maun
1
L'uffizi dal register funsil communitgescha mintga midada da maun entaifer 1 mais a la vischnanca, premess che questa vischnanca haja introducì il numer uffizial da l'abitaziun.
2
En cas da midadas da maun infurmescha la vischnanca l'acquistadra u l'acquistader davart il numer uffizial da l'abitaziun.

IT:
Art. 19
Notifiche in caso di trapassi di proprietà
1
L'ufficio del registro fondiario notifica al comune ogni trapasso di proprietà entro il termine di un mese, se nel relativo comune è stato introdotto il numero ufficiale dell'abitazione.
2
In caso di trapassi di proprietà, il comune informa l'acquirente in merito al numero ufficiale dell'abitazione.

DE:
5.
Nutzung der Daten

RM:
5.
Utilisaziun da las datas

IT:
5.
Utilizzo dei dati

DE:
Art. 20
Datenaustausch
1. mit dem Bund
1
Die Gemeinde liefert die Daten ihrer Einwohnerregister gemäss übergeordnetem Recht direkt dem Bund. Bei ausreichender Qualität der Daten übernimmt der Kanton die Lieferung.
*
2
Die Gemeinden empfangen die elektronischen Mutationsmeldungen von Infostar und ZEMIS über Sedex.

RM:
Art. 20
Barat da datas
1. cun la confederaziun
1
La vischnanca furnescha las datas da ses registers d'abitantas e d'abitants directamain a la confederaziun tenor il dretg surordinà. Sche la qualitad da las datas è suffizienta, surpiglia il chantun la furniziun.
*
2
Las vischnancas retschaivan las annunzias da mutaziuns da l'Infostar e dal SIMIC sur la Sedex.

IT:
Art. 20
Scambio di dati
1. con la Confederazione
1
Conformemente al diritto di rango superiore, il comune trasmette direttamente alla Confederazione i dati dei propri registri degli abitanti. In caso di qualità sufficiente dei dati, il Cantone si occupa della trasmissione.
*
2
I comuni ricevono tramite Sedex le notifiche elettroniche delle mutazioni di Infostar e ZEMIS.

DE:
Art. 21
2. zwischen Gemeinden
1
Wechselt eine Person die Niederlassungsgemeinde, so übermittelt die alte Niederlassungsgemeinde die entsprechenden Daten der neuen Niederlassungsgemeinde. Die neue Niederlassungsgemeinde informiert die Aufenthaltsgemeinden über den Umzug.
2
Begründet eine Person Aufenthalt in einer Gemeinde, so übermittelt die Niederlassungsgemeinde die entsprechenden Daten der neuen Aufenthaltsgemeinde.
3
Zieht eine Person von einer Aufenthaltsgemeinde weg, so meldet diese den Wegzug der Niederlassungsgemeinde.

RM:
Art. 21
2. tranter las vischnancas
1
Sch'ina persuna mida vischnanca da domicil, transmetta la veglia vischnanca da domicil las datas correspundentas a la nova vischnanca da domicil. La nova vischnanca da domicil infurmescha las vischnancas da dimora davart la midada da chasa.
2
Sch'ina persuna stabilescha ina dimora en ina vischnanca, transmetta la vischnanca da domicil las datas correspundentas a la nova vischnanca da dimora.
3
Sch'ina persuna banduna ina vischnanca da dimora, annunzia questa vischnanca la partenza a la vischnanca da domicil.

IT:
Art. 21
2. tra comuni
1
Se una persona cambia comune di domicilio, il precedente comune di domicilio comunica i dati corrispondenti al nuovo comune di domicilio. Il nuovo comune di domicilio informa del trasferimento i comuni di soggiorno.
2
Se una persona costituisce una dimora in un comune, il comune di domicilio comunica i dati corrispondenti al nuovo comune di soggiorno.
3
Se una persona lascia un comune di soggiorno, quest'ultimo comunica la partenza al comune di domicilio.

DE:
Art. 21a
*
3. mit dem Kanton
1
Die Gemeinde liefert dem Kanton den Gesamtdatenbestand ihres Einwohnerregisters zweimal jährlich jeweils Mitte und Ende Jahr sowie bei Notwendigkeit eines Datenabgleichs.
2
Die Datenmutationen sind tagesaktuell zu liefern.
3
Die Lieferungen erfolgen nach dem Standard eCH-0020.

RM:
Art. 21a
*
3. cun il chantun
1
Duas giadas per onn, mintgamai mez da l'onn e la fin da l'onn, e plinavant sch'i dovra ina sincronisaziun da las datas, furnescha la vischnanca al chantun l'entir effectiv da datas da ses register d'abitantas e d'abitants.
2
Las mutaziuns da datas ston vegnir furnidas il medem di.
3
Las datas vegnan furnidas tenor il standard eCH-0020.

IT:
Art. 21a
*
3. con il Cantone
1
Il comune trasmette al Cantone l'intero effettivo dei dati del proprio registro degli abitanti due volte all'anno, a metà e a fine anno, e quando è necessario un confronto dei dati.
2
Le mutazioni di dati vanno trasmesse il giorno stesso.
3
Le trasmissioni avvengono secondo lo standard eCH-0020.

DE:
Art. 22
Qualitätssicherung und Validierung
1
Die Gemeinden beziehungsweise der Kanton benutzen den Validierungsservice des Bundes mindestens einmal im Monat.
*
2
Aufgrund der Rückmeldungen des Validierungsservice sind die Merkmale entsprechend zu korrigieren und zu ergänzen.

RM:
Art. 22
Garanzia da la qualitad e validaziun
1
Las vischnancas respectivamain il chantun utiliseschan il servetsch da validaziun da la confederaziun almain ina giada per mais.
*
2
Sin basa da las respostas dal servetsch da validaziun ston las caracteristicas vegnir curregidas e cumplettadas correspundentamain.

IT:
Art. 22
Garanzia della qualità e convalida
1
I comuni e il Cantone utilizzano il servizio di convalida della Confederazione almeno una volta al mese.
*
2
Le caratteristiche vanno corrette e completate di conseguenza, sulla base delle osservazioni del servizio di convalida.

DE:
Art. 23
Datensicherheit
1
Die Register sind gegen Diebstahl und Datenverlust zu sichern.

RM:
Art. 23
Segirezza da las datas
1
Ils registers ston vegnir segirads cunter enguladitsch e cunter perdita da datas.

IT:
Art. 23
Sicurezza dei dati
1
I registri vanno assicurati contro il furto e contro la perdita di dati.

DE:
5a.
Datenplattform
*

RM:
5a.
Plattafurma da datas
*

IT:
5a.
Piattaforma di dati
*

DE:
Art. 23a
*
Aufgaben und Zuständigkeiten
1. Regierung
1
Die Regierung genehmigt das Berechtigungskonzept und ergreift die Massnahmen bei unrechtmässiger Datenverwendung.

RM:
Art. 23a
*
Incumbensas e cumpetenzas
1. regenza
1
La regenza approvescha il concept d'autorisaziun e prenda las mesiras en cas d'abus da datas.

IT:
Art. 23a
*
Compiti e competenze
1. Governo
1
Il Governo approva il piano delle autorizzazioni e adotta i provvedimenti previsti in caso di utilizzo abusivo dei dati.

DE:
Art. 23b
*
2. Departement
1
Das Departement für Volkswirtschaft und Soziales beantragt die Genehmigung des Berechtigungskonzepts und die Ergreifung von Massnahmen.
2
Es prüft die Gesuche um Zugriff auf die Daten und kontrolliert die Protokolle auf rechtmässige Datenverwendung.
3
Zudem sorgt es für die Veröffentlichung des Berechtigungskonzepts.

RM:
Art. 23b
*
2. departament
1
Il departament d'economia publica e fatgs socials propona d'approvar il concept d'autorisaziun e da prender mesiras.
2
El examinescha las dumondas d'access a las datas e controllescha ils protocols areguard l'utilisaziun correcta da las datas.
3
Plinavant procura el per la publicaziun dal concept d'autorisaziun.

IT:
Art. 23b
*
2. Dipartimento
1
Il Dipartimento dell'economia pubblica e socialità chiede l'approvazione del piano delle autorizzazioni e l'adozione di provvedimenti.
2
Esso esamina le domande di accesso ai dati e controlla i protocolli in merito all'utilizzo lecito dei dati.
3
Provvede inoltre alla pubblicazione del piano delle autorizzazioni.

DE:
Art. 23c
*
3. Dienststellen
1
Das Amt für Informatik betreibt die Datenplattform. Es ist zuständig für die technische Unterstützung und Beratung der zugriffsberechtigten Stellen und Behörden und für den Abschluss von Vereinbarungen zwischen diesen und dem Kanton über besondere Dienstleistungen und deren Abgeltung.
2
Die Steuerverwaltung ist bezüglich des Personenregisters zuständig für die fachliche Unterstützung und Beratung der zugriffsberechtigten Stellen und Behörden sowie der Datenlieferanten. Sie koordiniert die Bearbeitung fachlicher Anliegen der Beteiligten.

RM:
Art. 23c
*
3. uffizis
1
L'uffizi d'informatica maina la plattafurma da datas. El è cumpetent per il sustegn e per la cussegliaziun tecnica dals posts e da las autoritads che han in dretg d'access e per la conclusiun da cunvegnas tranter tals e talas ed il chantun davart servetschs spezials e davart lur indemnisaziun.
2
Areguard il register da persunas è l'administraziun da taglia cumpetenta per il sustegn e per la cussegliaziun professiunala dals posts e da las autoritads che han in dretg d'access sco er da las furnituras e dals furniturs da datas. Ella coordinescha l'elavuraziun da dumondas professiunalas da las persunas participadas.

IT:
Art. 23c
*
3. Servizi
1
L'Ufficio d'informatica gestisce la piattaforma di dati. Esso è competente per l'assistenza e la consulenza tecniche ai servizi e alle autorità aventi diritto d'accesso e per la stipulazione di accordi tra questi e il Cantone concernenti prestazioni di servizio particolari e il loro indennizzo.
2
Per quanto riguarda il registro delle persone, l'Amministrazione delle imposte è competente per l'assistenza e la consulenza specialistiche ai servizi e alle autorità aventi diritto d'accesso, nonché a chi trasmette i dati. Essa coordina l'evasione di questioni specialistiche degli interessati.

DE:
1
Zur Regelung des Umfangs des Zugriffs der zugriffsberechtigten Stellen und Behörden wird ein Berechtigungskonzept erlassen.
2
Das Konzept enthält für jede zugriffsberechtigte Stelle und Behörde den Umfang des Zugriffs unter Angabe des Zugriffszwecks beziehungsweise der gesetzlichen Aufgabe, der gesetzlichen Grundlagen, der Berechtigungsgruppe, der Merkmalsliste, der Funktionen, des Gebiets, der Ereignismeldungen sowie der Zugriffsart.
3
Die zugriffsberechtigten Stellen und Behörden melden dem Amt für Informatik gemäss dessen Vorgaben jeweils die aktuellen Personen, die einer Berechtigungsgruppe angehören.

RM:
Art. 23e
*
Concept d'autorisaziun
1. intent e cuntegn
1
Per reglar la dimensiun da l'access dals posts e da las autoritads che han in dretg d'access vegn relaschà in concept d'autorisaziun.
2
Il concept cuntegna per mintga post ed autoritad che ha in dretg d'access la dimensiun da l'access ed inditgescha l'intent da l'access respectivamain l'incumbensa legala, las basas legalas, la gruppa autorisada, la glista da caracteristicas, las funcziuns, il territori, las annunzias d'eveniments sco er il tip d'access.
3
Ils posts e las autoritads che han in dretg d'access annunzian mintgamai a l'uffizi d'informatica – tenor sias prescripziuns – las persunas che appartegnan actualmain ad ina gruppa autorisada.

IT:
Art. 23e
*
Piano delle autorizzazioni
1. Scopo e contenuto
1
Per disciplinare l'estensione dell'accesso dei servizi e delle autorità aventi diritto d'accesso viene emanato un piano delle autorizzazioni.
2
Il piano riporta per ogni servizio e autorità avente diritto d'accesso l'estensione dell'accesso, con indicazione dello scopo dell'accesso o del compito previsto dalla legge, delle basi legislative, del gruppo di autorizzati, dell'elenco delle caratteristiche, delle funzioni, del territorio, delle notifiche degli eventi, nonché del tipo di accesso.
3
I servizi e le autorità aventi diritto d'accesso notificano all'Ufficio d'informatica, secondo le direttive di quest'ultimo, ogni modifica delle persone che fanno parte di un gruppo di autorizzati.

DE:
Art. 23f
*
2. Weitere Bestimmungen
1
Der Zugriff auf die Daten wird erst nach Genehmigung des Berechtigungskonzepts erteilt.
2
Jede Änderung oder Anpassung des Berechtigungskonzepts bedarf der Genehmigung.
3
Das Berechtigungskonzept wird im Internet veröffentlicht.

RM:
Art. 23f
*
2. ulteriuras disposiziuns
1
L'access a las datas vegn permess pir suenter l'approvaziun dal concept d'autorisaziun.
2
Mintga midada u adattaziun dal concept d'autorisaziun sto vegnir approvada.
3
Il concept d'autorisaziun vegn publitgà en l'internet.

IT:
Art. 23f
*
2. Ulteriori disposizioni
1
L'accesso ai dati viene concesso soltanto dopo l'approvazione del piano delle autorizzazioni.
2
Ogni modifica o adeguamento del piano delle autorizzazioni necessita di approvazione.
3
Il piano delle autorizzazioni viene pubblicato in internet.

DE:
Art. 23g
*
Gesuche um Zugriff
1
Für den Zugriff auf die Daten der Datenplattform ist dem Departement für Volkswirtschaft und Soziales unter Angabe aller Informationen, die für die Festlegung des Umfangs des Zugriffs benötigt werden, ein Gesuch einzureichen.
2
Nach Prüfung des Gesuchs auf Übereinstimmung mit den gesetzlichen Vorgaben wird entsprechend der Umfang des Zugriffs mitsamt den weiteren Angaben im Berechtigungskonzept aufgenommen.

RM:
Art. 23g
*
Dumondas d'access
1
Per l'access a las datas da la plattafurma da datas sto vegnir inoltrada al departament d'economia publica e fatgs socials ina dumonda, inditgond tut las infurmaziuns ch'èn necessarias per fixar la dimensiun da l'access.
2
Suenter ch'igl è vegnì examinà, sche la dumonda correspunda a las prescripziuns legalas, vegnan la dimensiun da l'access e las ulteriuras indicaziuns integradas en il concept d'autorisaziun.

IT:
Art. 23g
*
Domande di accesso
1
Per accedere ai dati della piattaforma va presentata al Dipartimento dell'economia pubblica e socialità una domanda contenente tutte le informazioni necessarie per la definizione dell'estensione dell'accesso.
2
Dopo l'esame della conformità della domanda alle direttive legislative, nel piano delle autorizzazioni viene inserita l'estensione dell'accesso con tutte le altre indicazioni.

DE:
Art. 23h
*
Protokollierung
1
Das Protokoll enthält mindestens das Lesen, Verändern und Löschen von Daten sowie die Datenexporte.
2
Zugriffe auf die Daten der Datenplattform über Drittsysteme, welche die Datenplattform nicht protokollieren kann, sind vom Drittsystem zu protokollieren. Ist die geforderte Protokollierung nicht gewährleistet, wird der Zugriff nicht gewährt oder entzogen. Die Protokolle müssen zur Überprüfung zur Verfügung gestellt werden.
3
Die Protokolle sind mindestens ein Jahr aufzubewahren.
4
Ergibt die Überprüfung der Protokolle Unrechtmässigkeiten, sind umgehend die entsprechenden Massnahmen zu ergreifen.

RM:
Art. 23h
*
Protocollaziun
1
Il protocol cuntegna almain las datas ch'èn vegnidas legidas, midadas e stizzadas sco er ils exports da datas.
2
Sche l'access a las datas da la plattafurma da datas ha lieu sur in sistem ester che na po betg vegnir protocollà da la plattafurma da datas, sto l'access vegnir protocollà dal sistem ester. Sche la protocollaziun pretendida n'è betg garantida, vegn l'access refusà u retratg. Ils protocols ston vegnir mess a disposiziun per la controlla.
3
Ils protocols èn da tegnair en salv durant almain 1 onn.
4
Sche la controlla dals protocols mussa irregularitads, ston immediatamain vegnir prendidas las mesiras correspundentas.

IT:
Art. 23h
*
Protocollo
1
Il protocollo contiene almeno indicazioni concernenti la lettura, la modifica e la cancellazione di dati, nonché l'esportazione di dati.
2
Gli accessi ai dati della piattaforma tramite sistemi terzi che la piattaforma di dati non è in grado di protocollare, vanno protocollati dal sistema terzo. Se il protocollo richiesto non è garantito, l'accesso non viene concesso o revocato. I protocolli vanno messi a disposizione per la verifica.
3
I protocolli vanno conservati per almeno un anno.
4
Se dalla verifica dei protocolli risultano delle irregolarità, vanno subito adottati i corrispondenti provvedimenti.

DE:
Art. 23i
*
Mitwirkungspflichten
1
Die zugriffsberechtigten Stellen und Behörden haben für einen rechtmässigen sowie technisch und fachlich einwandfreien Betrieb aktiv mitzuwirken sowie alle Informationen zu erteilen, welche von den zuständigen Stellen benötigt werden.

RM:
Art. 23i
*
Obligaziuns da cooperar
1
Ils posts e las autoritads che han in dretg d'access ston cooperar activamain a favur d'in manaschi regular ch'è tecnicamain e professiunalmain irreproschabel, ed els ston dar tut las infurmaziuns che vegnan duvradas dals posts cumpetents.

IT:
Art. 23i
*
Obblighi di collaborazione
1
I servizi e le autorità aventi diritto d'accesso sono tenuti a collaborare attivamente a favore di un esercizio legale e impeccabile dal punto di vista tecnico e specialistico, nonché a fornire tutte le informazioni di cui necessitano i servizi competenti.

DE:
6.
Statistischer Aufenthalt

RM:
6.
Dimora statistica

IT:
6.
Soggiorno statistico

DE:
1
Personen, welche statistischen Aufenthalt in einer Gemeinde haben, sind bezüglich dieses Aufenthalts von der An- und Abmeldepflicht befreit und haben keine Schriften zu hinterlegen.

RM:
Art. 25
Obligaziun d'annunziar l'arriv e la partenza
1
Persunas che han ina dimora statistica en ina vischnanca èn liberadas da l'obligaziun d'annunziar l'arriv e la partenza concernent questa dimora e na ston deponer naginas scrittiras.

IT:
Art. 25
Obbligo di annunciare l'arrivo e la partenza
1
Le persone che hanno un soggiorno statistico in un comune sono esonerate dall'obbligo di annunciare l'arrivo e la partenza relativamente a questo soggiorno e non devono depositare documenti.

DE:
Art. 26
Erfassung
1
Personen mit statistischem Aufenthalt werden im Einwohnerregister der Gemeinde am Standort des Kollektivhaushaltes nicht geführt.
2
In der Niederlassungsgemeinde ist die Standortgemeinde eines solchen Kollektivhaushaltes nicht als Merkmal zu führen.

RM:
Art. 26
Registraziun
1
Persunas cun ina dimora statistica na vegnan betg manadas en il register d'abitantas e d'abitants da la vischnanca al lieu da la chasada collectiva.
2
En la vischnanca da domicil na sto la vischnanca da staziunament d'ina tala chasada collectiva betg vegnir manada sco caracteristica.

IT:
Art. 26
Registrazione
1
Le persone con un soggiorno statistico non figurano nel registro degli abitanti del comune in cui si trova la collettività.
2
Nel comune di domicilio, il comune di ubicazione di una tale collettività non va tenuto quale caratteristica.

DE:
Art. 27
Meldepflicht für Leitende von Kollektivhaushalten
1
Leitende von Kollektivhaushalten gemäss diesem Abschnitt haben der Standortgemeinde des Haushalts und der Niederlassungsgemeinde keine Meldung über die Bewohnenden zu machen.
2
Die Leitenden solcher Kollektivhaushalte melden den Haushalt dem Departement bis spätestens am 31. Oktober eines jeden Jahres. Sie geben dabei die betroffenen Gebäude sowie eine Ansprechperson für die Datenlieferungen an das BFS bekannt.

RM:
Art. 27
Obligaziun d'annunzia per las direcziuns da chasadas collectivas
1
Las direcziuns da chasadas collectivas tenor questa part na ston far naginas annunzias a la vischnanca da staziunament da la chasada ed a la vischnanca da domicil davart las abitantas e davart ils abitants.
2
Las direcziuns da talas chasadas collectivas annunzian la chasada fin il pli tard ils 31 d'october da mintga onn al departament. En quest connex inditgeschan ellas ils edifizis pertutgads sco er ina persuna da contact per la furniziun da las datas al UST.

IT:
Art. 27
Obbligo di annuncio per responsabili di collettività
1
I responsabili di collettività conformemente alla presente sezione non devono fornire al comune di ubicazione della collettività e al comune di domicilio alcuna comunicazione in merito agli ospiti.
2
I responsabili di tali collettività comunicano la collettività al Dipartimento entro il 31 ottobre di ogni anno. Essi comunicano gli edifici interessati, nonché una persona di riferimento per gli invii di dati all'UST.

DE:
Art. 28
Datenlieferungen an den Bund
1
Die Leitenden von Kollektivhaushalten gemäss diesem Abschnitt übermitteln dem BFS die Daten der Bewohnenden, welche zwischen dem 1. Oktober und 31. Dezember ohne Unterbruch im Kollektivhaushalt übernachteten.
2
Diese Datenlieferung hat zwischen dem 1. und 15. Januar zu erfolgen. Die Daten sind bis Ende April aufzubewahren.
3
Es müssen alle Merkmale gemäss Minimalanforderungen des BFS für diese Personen übermittelt werden.
4
Die Form dieser Datenlieferung hat den Anforderungen des BFS zu entsprechen.

RM:
Art. 28
Furniziuns da datas a la confederaziun
1
Las direcziuns da chasadas collectivas tenor questa part transmettan al UST las datas da las abitantas e dals abitants che han pernottà tranter il 1. d'october ed ils 31 da december senza interrupziun en la chasada collectiva.
2
Questas datas ston vegnir furnidas tranter il 1. ed ils 15 da schaner. Las datas ston vegnir conservadas fin la fin d'avrigl.
3
Per questas persunas ston vegnir transmessas tut las caracteristicas tenor las pretensiuns minimalas dal UST.
4
La furma da la furniziun da datas sto correspunder a las pretensiuns dal UST.

IT:
Art. 28
Invii di dati alla Confederazione
1
I responsabili di collettività conformemente alla presente sezione inviano all'UST i dati degli ospiti che tra il 1° ottobre e il 31 dicembre hanno pernottato senza interruzioni nella collettività.
2
Questo invio di dati deve avvenire tra il 1° e il 15 gennaio. I dati vanno conservati fino alla fine di aprile.
3
Vanno inviate tutte le caratteristiche conformemente ai requisiti minimi dell'UST per queste persone.
4
La forma di questo invio di dati deve corrispondere ai requisiti dell'UST.

DE:
Art. 29
Auskunftspflichten zwecks Datenlieferung
1
Die Personen mit statistischem Aufenthalt sowie deren Vertreter sind gegenüber den Leitenden von Kollektivhaushalten dazu verpflichtet, über die notwendigen Merkmale wahrheitsgetreu Auskunft zu geben und diese Angaben im Bedarfsfall zu belegen.
2
Die Niederlassungsgemeinde ist verpflichtet, den Leitenden von Kollektivhaushalten gemäss diesem Abschnitt auf Verlangen kostenlos die entsprechenden Merkmale der Bewohnenden mitzuteilen.

RM:
Art. 29
Obligaziun da dar infurmaziuns per pudair furnir las datas
1
Las persunas cun dimora statistica sco er lur represchentantas e lur represchentants èn obligads d'infurmar en moda vardaivla las direcziuns da chasadas collectivas davart tut las caracteristicas necessarias e da cumprovar questas indicaziuns en cas da basegn.
2
Sin dumonda è la vischnanca da domicil obligada da communitgar gratuitamain a las direcziuns da chasadas collectivas tenor questa part las caracteristicas correspundentas da las abitantas e dals abitants.

IT:
Art. 29
Obbligo di informazione per l'invio dei dati
1
Le persone con soggiorno statistico e i loro rappresentanti sono tenuti a fornire ai responsabili di collettività informazioni veritiere in merito alle caratteristiche necessarie e, all'occorrenza, a dimostrare queste indicazioni.
2
Il comune di domicilio è tenuto a comunicare gratuitamente, dietro richiesta, ai responsabili di collettività conformemente alla presente sezione le corrispondenti caratteristiche degli ospiti.

DE:
7.
Schlussbestimmungen

RM:
7.
Disposiziuns finalas

IT:
7.
Disposizioni finali

DE:
Art. 30
Aufhebung bisherigen Rechts
1
Mit dem Inkrafttreten dieser Verordnung werden die Übergangsbestimmungen für den Vollzug des Registerharmonisierungsgesetzes vom 16. September 2008
[1]
sowie die Ausführungsbestimmungen zum Gesetz über die Niederlassung der Schweizer vom 27. August 1984
[2]
aufgehoben.

RM:
Art. 30
Aboliziun dal dretg vertent
1
Cun l'entrada en vigur da questa ordinaziun vegnan abolidas las disposiziuns transitoricas per l'execuziun da la lescha davart l'armonisaziun dals registers dals 16 da settember 2008
[1]
sco er las disposiziuns executivas tar la lescha davart il domicil dals Svizzers dals 27 d'avust 1984
[2].

IT:
Art. 30
Abrogazione del diritto previgente
1
Con l'entrata in vigore della presente ordinanza sono abrogate le disposizioni transitorie per l'esecuzione della legge sull'armonizzazione dei registri del 16 settembre 2008
[1]
, nonché le disposizioni di attuazione della legge sul domicilio degli Svizzeri del 27 agosto 1984
[2].

DE:
Art. 31
Änderung bisherigen Rechts
[3]

RM:
Art. 31
Midada dal dretg vertent
[3]

IT:
Art. 31
Modifica del diritto previgente
[3]

DE:
Art. 32
Inkrafttreten
1
Diese Verordnung tritt mit dem Gesetz über die Einwohnerregister in Kraft
[4].

RM:
Art. 32
Entrada en vigur
1
Questa ordinaziun entra en vigur il medem mument sco la lescha davart ils registers d'abitantas e d'abitants
[4].

IT:
Art. 32
Entrata in vigore
1
La presente ordinanza entra in vigore insieme alla legge sui registri degli abitanti
[4].

DE:
-

RM:
-

IT:
-

DE:
[1]
AGS 2008, 3394
[2]
AGS 1984, 1291
[3]
Änderungen bisherigen Rechts werden nicht aufgeführt.
[4]
1. Dezember 2010

RM:
[1]
CUL 2008, 3394
[2]
CUL 1984, 1291
[3]
Las midadas dal dretg vertent na vegnan betg inditgadas.
[4]
1. da december 2010

IT:
[1]
AGS 2008, 3394
[2]
AGS 1984, 1291
[3]
Le modifiche del diritto previgente non vengono indicate.
[4]
1° dicembre 2010